stanford-oval/wikipedia huggingface dataset:
USS Abraham Lincoln (CVN-72)
Valmistus

Alus tilattiin 27. joulukuuta 1982 Newport News Shipbuilding and Drydock Companyltä Newport Newsistä Virginiasta Yhdysvalloista, missä köli laskettiin 3. marraskuuta 1984. Alus laskettiin vesille 13. helmikuuta 1988 kumminaan entisen laivastoministerin James H. Webbin puoliso JoAnn K. Webb. Sen valmistuskustannukset olivat 4,5 miljardia dollaria laskettuna vuoden 2007 rahana.
Aluksen miehistö siirtyi alukselle 17. huhtikuuta 1989. Aluksella nostettiin Yhdysvaltain lippu ensi kertaa 1. toukokuuta. Sen ykkösreaktori asetettiin täydelle teholle ensimmäistä kertaa 4. heinäkuuta. Heinä-elokuun aikana aluksen miehistö kuormasi alukselle 291 konttia ampumatarvikkeita sekä muuta materiaalia kaikkiaan 26 555 tonnia. Alus läpäisi ensitestit 30. heinäkuuta ja se oli valmistajan satamassa järjestetyissä testeissä 7.-12. elokuuta ja avomeritesteissä elokuun lopulla. Varsinaiset valmistajan testit saatettiin loppuun 14. syyskuuta.
Aluksen satamavartiointi järjestettiin ensimmäisen kerran 1. marraskuuta. Alus liitettiin laivastoon 11. marraskuuta sen ollessa kiinnittyneenä Norfolkin laituriin 12. Aluksen ensimmäiseksi päälliköksi nimitettiin William B. Hayden. Tilaisuuden päätteeksi tukialuksen yli lensi lentokoneita laivaston hävittäjälaivueista VF-41 ja VF-84, rynnäkköhävittäjälaivueista VFA-15 ja VFA-87, rynnäkkölaivueista VA-36 ja VA-65, ilmavalvontalaivueesta VAW-124 ja sukellusveneentorjuntalaivueesta VS-24.
Valtakunnanomena

Pyhän saksalais-roomalaisen keisarikunnan valtakunnanomena.
Valtakunnanomena on regaali. Se on pallonmuotoinen esine, jonka yläosassa on risti. Sitä käyttivät lähinnä kuninkaat. Valtakunnanomena kuvaa maapalloa.
Aiheesta muualla

Kuvia tai muita tiedostoja aiheesta Valtakunnanomena Wikimedia Commonsissa
Sirukortti

SIM-kortti
Sirukortti (myös älykortti tai toimikortti) on muovinen kortti, johon on upotettu mikropiiri. Suurin osa sirukorteista on ISO-7816-standardin mukaisia luottokortin kokoisia muovikortteja, joiden toisessa päässä keskellä on yhdeksän kullanväristä kontaktipintaa. Yleisin ISO-7816-kortti nykyisin on tavallinen matkapuhelimesta löytyvä SIM-kortti[lähde? ]. Sirukortit yleistyvät myös etenkin yrityskäytössä PKI-avainlaitteinaselvennä.
Kortin päällä on yleensä korttinumero ja alla omistajan allekirjoitus.selvennä
Toistaiseksi kaikissa tavallisissa automaatti-, pankki- ja Visa Electron -korteissa on sirun lisäksi perinteinen magneettiraita.
Historiaa

Otakortti 1980-luvun lopulta
Suomessa älykorttien tutkimus alkoi 1985 Otaniemessä. Vuonna 1987 alkoi Otaniemessä Otakortin koekäyttö. Kortille saattoi tallettaa rahaa, jolla voi maksaa ostoksia paikallisissa kaupoissa. Otakortti toimi myös kopiokorttina ja avainkorttina.
Sirukortit otettiin käyttöön 1990-luvun alussa puhelukorteissa sekä 1993 Avant-kortissa. Luottokorteissa siru tuli käyttöön 2000-luvun alussa.
Linja-autoliikenteessä Koskilinjat Oy otti ensimmäisenä maailmassa käyttöön etäkortin paikallisliikenteen maksuvälineenä 7.1.1992 Oulussa.
Teknologia

Erilaisia sirukortti-käyttöjärjestelmiä:
Java Card, ilmainen ja avoin
MultOS, avoin C/Assembler-tyylinen
Windows for Smart Cards, Visual Basic -ohjelmoitava, eikä oikeastaan käytetty missäänkenen mukaan?
SetCOS, suomalaisen SETECin valmistajakohtainen käyttöjärjestelmä, jota käytetään muun muassa HST-korteilla
Sirukorteilla voi olla erityyppisiä sovelluksia:
Subscriber Identity Module (SIM): matkapuhelinverkoissa käyttäjän identiteetin todentamiseen käytetty sovellus.
Electronic ID (EID): PKI-sovellus, jolla henkilö tai laite voidaan tunnistaa sähköisesti tietoverkoissa. EID-sovellus voi myös tehdä digitaalisia allekirjoituksia tai salata tietoa ja sisältää PKI-varmenteita. Suomessa myönnettävät henkilökortit sisältävät EID-toiminnallisuuden.
EMV-sirukortit (Europay, Mastercard ja Visa): luottokorttisovellus, jota voi käyttää tavallisen luottokortin tapaan. Suomessakin EMV-sirukortit ovat pakollisia vuodesta 2005 lähtien.
HSL:n matkakortti
Aiheesta muualla

Wikimedia Commonsissa on kuvia tai muita tiedostoja aiheesta .
Äly on kortilla (Tietokone-lehti, 2001)[vanhentunut linkki]
Unikkatil

Unikkatil (oikealta nimeltään Viktor Palokaj, synt. 18. maaliskuuta 1981 Pristina, Kosovo) on kosovolainen rap-artisti. Hän asuu Yhdysvaltojen New Yorkissa, jonne hän muutti vuonna 1996. Unikkatil on tuonut useita albanialaisia rap-artisteja yhteen.
Unikkatilin ensimmäinen englanninkielinen kappale oli ”If I Die U Die”. Sen jälkeen hän on tehnyt muitakin englanninkielisiä kappaleita, kuten kappaleet ”Causing Trauma” ja ”Pop Me or Knock Me”. Hän käyttää albaniankielisissä kappaleissaan usein englannin kieltä, kuten kappaleessa ”A jeni gati”, mutta kappaleet ovat enimmäkseen albaniankielisiä. Unikkatil on perustanut T.B.A (The Bloody Alboz) -nimisen rap-yhtyeen, johon kuuluu rap-artisteja eri puolelta Eurooppaa ja Yhdysvaltoja.
Unikkatil on harvoja henkilöitä Balkanin hip hopissa, jotka ovat saaneet rikkottua kultaplatinan määrän, yli 8 000 myytyä albumia. Unikkatil on kappaleissaan erittäin voimakkaasti runoillut albanialaisesta ylpeydestä, sekä tuonut esille rakkauden katolilaisuuden arvoihin.
17. joulukuuta 2007 ilmestyi hänen albuminsa Kanuni I Katilit.
Silminnäkijä

Silminnäkijä voi tarkoittaa ainakin seuraavia:
silminnäkijä, henkilö, joka näkee jonkun tapahtuman ja joutuu tarvittaessa todistamaan sen viranomaisille tai tiedotusvälineille
Silminnäkijä, vuonna 1956 ensi-iltansa saanut elokuva
Silminnäkijä, vuonna 1970 ensi-iltansa saanut elokuva
Silminnäkijä, vuonna 1981 ensi-iltansa saanut elokuva
Silminnäkijä, suomalainen tv-sarja (1998-)
Silminnäkijä, vuonna 2012 perustettu tamperelainen punkyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Silminnäkijä”, voi hakea sivunnimihaulla, laajalla sivunnimihaulla tai tekstihaulla.
Valtakunnanoikeus (Norja)

Valtakunnanoikeuden oikeudenkäynti vuonna 1884.
Valtakunnanoikeus (norj. Riksrett) on norjalainen erityistuomioistuin, joka käsittelee Norjan hallituksen, korkeimman oikeuden ja suurkäräjien jäseniä vastaan nostettuja viranhoitoon liittyviä syytteitä. Valtakunnanoikeus koostuu kuudesta suurkäräjien kuudeksi vuodeksi kerrallaan valitsemasta tuomarista sekä viidestä korkeimman oikeuden pisimpään palvelleesta tuomarista (korkeimman oikeuden puheenjohtaja kuuluu tähän joukkoon virkaiästään riippumatta). Valtakunnanoikeuden toiminnasta säädetään Norjan perustuslain 86. pykälässä. Historian saatossa valtakunnanoikeudessa on käsitelty kahdeksaa tapausta, viimeksi pääministeri Abraham Bergeä ja hänen hallitustaan vastaan vuonna 1927.
Aiheesta muualla

Tietoa suurkäräjien verkkosivuilla (norjaksi)
Sinapinsiemen (mauste)

Keltasinapin siemenet ovat miedon makuisia.
Intialainen sinappipelto.
Sinapin siemenet ovat mausteena käytettäviä 1–2 millimetrin levyisiä kelta-, musta- tai ruskea- eli sareptansinapin siemeniä. Lämpimillä ja kuivilla seuduilla kasvaneen sinappikasvin siemenet ovat tulisempia kuin viileämmillä ja kosteammilla seuduilla kasvaneiden.
Sinapin tunnusomainen tulinen maku syntyy, kun siemenen sisältämät glukosinolaatit ja myrosinaasientsyymit sekoittuvat. Glukosinolaatit ovat kasvin puolustuskeino perhosentoukkia vastaan. Maku tai ärsytys aistitaan, kun sinapista vapautuvat tiosyanaatit aistitaan nenässä ja hajuhermo lähettää aivoihin kipuaistimuksen. Kuuma vesi ja etikka laimentavat sinapin tulisuutta ja katkeruutta.
Ruokia voidaan maustaa kokonaisilla tai jauhetuilla sinapinsiemenillä. Jauhetuista sinapinsiemenistä voidaan myös valmistaa sinapiksi kutsuttua maustetahnaa.
Japanilaisessa keittiössä käytetään sareptansinapin itämaista lajiketta. Mustasinappia käytetään intialaisessa keittiössä ja kiinalaisessa lääkinnässä, ja se on myös Raamatussa ja monissa vanhoissa resepteissä mainittu sinappikasvin laji.
Ravintoarvo

| Sareptansinapin (Brassica juncea) siemenen ravintoarvot (kcal/100 g) |
| --- | --- | --- |
| Energiaa | 508 |  |
| Rasvaa | 36 |  |
| Hiilihydraattia | 28 |  |
| Proteiinia | 26 |  |
| Kuitua | 12 |  |
Viljely

Keltasinappia (Sinapis alba) kasvatetaan etenkin Välimeren seudulla, sareptansinappia (Brassica juncea) Intiassa ja englanninkielisissä maissa sekä alkuaan Lähi-idästä lähtöisin olevaa  mustasinappia (Brassica nigra) Argentiinassa, Chilessä ja Pohjois-Amerikassa. Sinapin siemenet alkavat kypsyä elokuun alussa, ja ne kerätään ja erotellaan, kun kasvin varsi on lakastunut.
Maailman suurimmat sinapinsiemenen tuottajat ovat Kanada, Nepal ja Myanmar, jotka yhdessä tuottavat noin 70 prosenttia maailman siemensadosta. Suurimmat sinapinsiemenen tuojamaat ovat Yhdysvallat ja Saksa. Pohjois-Amerikassa ja Euroopassa sinapinsiemenet käytetään etupäässä sinappiin, mutta Aasiassa niistä tehdään keittoöljyä.
| Sinapinsiementen tuotanto 2021 (tonnia) |
| --- | --- | --- |
| 1 | Nepal | 220 250 |
| 2 | Venäjä | 144 593 |
| 3 | Kanada | 60 532 |
| 4 | Myanmar | 34 146 |
| 5 | Muut | 73 278 |
|  | Yhteensä | 532 760 |
Vantaa (täsmennyssivu)

Vantaa voi tarkoittaa seuraavia asioita:
Vantaa (ruots. Vanda), kaupunki Uudellamaalla, aiempi nimi Helsingin maalaiskunta  (ruots. Helsinge)
Vantaanjoki, Suomenlahteen laskeva joki
Vantaa, kylä Hausjärvellä
Vantaa, Vantaalla sijaitsevan Vantaankosken entinen nimi kyläkuntana ennen nimen "Vantaa" muuttumista tarkoittamaan koko uutta Vantaan kauppalaa vuonna 1972
Vantaa-lehti, Vantaan kaupungin asukaslehti
Siurua

Siuruan työväentalo seututien 855 varressa Ala-Siurualla.
Siurua on Pudasjärven kaupungin luoteisosassa sijaitseva kylä. Se on maantieteellisesti pinta-alaltaan laaja kylä. Asutus on keskittynyt suurelta osin kylän läpi virtaavan Siuruanjoen varrelle. Siuruan kylä jakaantuu Ala-Siuruaan ja Yli-Siuruaan, jotka nimensä mukaisesti sijaitsevat joen ala- ja yläjuoksuilla. Siuruan alueeseen lasketaan myös sotien jälkeen 1950- ja 1960-luvuilla perustetut Kalliosuon ja Asmuntin asuinalueet (joka pääosin Ranuan kunnan puolella) sekä kantatien 78 varrella sijaitseva Kokkokylä.
Kylän yksi tärkeimmistä tieyhteyksistä on Iin Olhavan ja Pudasjärven välinen seututie 855, jonka varrella sijaitsee muun muassa Siuruan työväentalo-kylätalo ry:n omistama Siuruan työväentalo.
Ala-Siuruan Siuruankankaalla on Euroopan unionin alueen vanhin kallio.
Osa-alueet ja kulmakunnat

Ala-Siurua
Asmunti (maantieteellisesti Ranuan kylä, mutta kyläyhteisö on levittäytynyt molempien kuntien puolelle)
Kalliosuo
Kokkokylä
Yli-Siurua
Tunnettuja siurualaisia

Kari Tykkyläinen, kuvanveistäjä
Sojonata

| Sojonata |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Suku::  Pikkunadat Festuca
Laji::  stricta
Kaksiosainen nimi
 Festuca stricta  Host 
Infobox OKNimi-testi OK: 
Sojonata (Festuca stricta) on pikkunatojen sukuun ja lampaannataryhmään (Festuca ovina -ryhmä) kuuluva heinäkasvi.
Laji voidaan rajata eri tavoin. Suppeasti määritettyä sojonataa esiintyy Keski-Euroopassa Itävallan, Tšekin, Slovakian, Unkarin, Romanian, Italian ja entisen Jugoslavian alueella. Laajemmassa rajauksessa jäykkänata (lajina Festuca trachyphylla (Hack.) Hack. / (Hack.) R.P.Murray, alalajina Festuca stricta subsp. trachyphylla) on yhdistetty sojonadan alalajiksi. Jäykkänata kasvaa alkuperäisesti Keski- ja Itä-Euroopassa sojonadan alkuperäisalueen pohjoispuolella ja myös Pohjois-Amerikassa melko suurelle alueelle levinneenä tulokkaana.
Aiheesta muualla

Kasviatlas 2022: Sojonadan (Festuca stricta) levinneisyys Suomessa.
Shawn Lane

| Shawn Lane |
| --- | --- |

Henkilötiedot
Syntynyt: 21. maaliskuuta 1963
Kuollut: 26. syyskuuta 2003 (40 vuotta)
Muusikko
Aktiivisena:  1974–2003
Tyylilajit:  Country rock Fuusiojazz
Soittimet:  kitara 
Yhtyeet:  Black Oak Arkansas The Willys Jonas Hellborg
Levy-yhtiöt:  Warner Bros.
Aiheesta muualla
shawnlane.com
  [ Muokkaa Wikidatassa ] [ ohje ]  
Shawn Lane (13. marraskuuta 1963 − 26. syyskuuta 2003) oli yhdysvaltalainen muusikko. Hän sai nopeasti suosiota paikallisissa kitarapiireissä ja liittyi Black Oak Arkansas:iin hänen ollessaan vain 14-vuotias. Hän on nykyään yksi arvostetuimpia kitaristeja valtavirran ulkopuolella ja moni kuuluisa kitaristi on maininnut hänet vaikuttajakseen.
Hän on tunnettu sooloalbumista Powers Of Ten ja pitkäaikaisesta yhteistyöstä John McLaughlinin basistin Jonas Hellborgin kanssa.
Ura

Shawn Lane syntyi Memphisissä, Tennesseessä ja aloitti pianonsoiton jo kahdeksanvuotiaana mutta ei ottanut kitaransoittoa vakavasti kunnes hän oli 10. Lane kehittyi nopeasti kitaransoitossa ja 13-vuotiaana aloitti alkoi harjoitella tosissaan tekniikkaansa ja vain 14-vuotiaana pääsi lead-kitaristiksi Black Oak Arkansas:iin. Hän kiersi bändin kanssa seuraavat 5 vuotta ja siirsi bändin tyylin enemmän kantrityylisestä rockista fuusiojazzin suuntaan.
Kuolema

Shawn Lane sairasti koko ikänsä psoriasista ja sen sivuoireena nivelreumaa. Tämä ei vaikuttanut hänen soittamiseensa, mutta vaikeutti hänen kävelemistään ja sen hoitoon käytetyt steroidit lihottivat häntä sen verran, että hän painoi viimeisinä vuosinaan 130 kiloa. Hän oli myös kova tupakoimaan. Hän kuoli memphisläisessä sairaalassa 26. syyskuuta 2003.
Diskografia

Soolo:
1992 West Side Boogie (Promo Single)
1992 Powers of Ten (Warner Bros.)
1999 The Tri-Tone Fascination
2001 Powers of Ten: Live!
Michael Shrieven kanssa:
1996 Two Doors
Jonas Hellborgin kanssa:
1995 Abstract Logic
1996 Temporal Analogues of Paradise
1997 Time is the Enemy
1999 Zenhouse
2000 Good People in Times of Evil
2002 Personae
2003 Icon
2004 Paris (DVD)
Opetusvideot:
1993 Shawn Lane - Power Licks
1993 Shawn Lane - Power Solos
Aiheesta muualla

ShawnLane.com (Arkistoitu – Internet Archive)
Shawn Lane Youtube
Simolinin talo

Simolinin talo Porvoossa kesällä 2021 kuva 1
Simolinin talo on Porvoossa Rihkamakadun ja Välikadun kulmassa osoitteessa Jokikatu 39 sijaitseva rakennus. Kaksikerroksinen kivitalo rakennettiin vuonna 1936 Simolinin kauppa-, konttori- ja varastorakennukseksi. Väinö Vähäkallion suunnittelemassa talossa oli suuret näyteikkunat, jotka tarjosivat erinomaiset mahdollisuudet tuotteiden mainontaan suurten kaupunkien tyyliin. Rihkamatorin kulman pääsisäänkäynnistä pääsi suoraan siirtomaatavaraosastolle. Välikadun puoleisella sivustalla oli kangasosasto ja Rihkamakadun puolella taloustavara- ja rautaosastot. Vuonna 1951 talo laajennettiin kaksinkertaiseksi, jolloin se ulottui Välikadulta Jokikadulle. Rakennusta laajennettiin myös vuonna 1959.
Simolinin yritys

Leonard Simolin syntyi 1826 Simola-nimisellä ratsutilalla Vihdin Leppärlän kylässä. Vihtiläisen rusthollarin poika palveli vuosia merillä. Hän muutti Porvooseen ja sai paikan puotipoikana. Muiden kauppiaiden mielestä Porvoossa ei ollut tilaa parillekymmenelle kauppiaalle. Porvarinoikeuksia mielivän piti osoittaa maistraatille perehtymistä alaan ja ”siveellistä käytöstä”. Leonard sai vuonna 1853 porvarisoikeudet, eli oikeuden harjoittaa kauppaa Porvoossa ja perusti Simolinin kauppahuoneen samana vuonna. Vuonna 1854 Leonard perusti Simolin Oy Ab Porvoon toiseksi vanhimmaksi yritykseksi.
Leonard perusti puotinsa vuokratiloihin Välikadulla, mutta vuonna 1857 hän osti koko tontin, joka ulottui Välikadulta Jokikadulle. Liikepaikan ohi kulki lähes kaikki liikenne Helsingistä itäiseen Suomeen kohti Loviisaa ja Pietariin saakka. Hevoskärryillä tultiin vanhan sillan yli ja siitä oikealle, Ison Jokikadun kautta Rihkamakadun kulmalle, josta  kääntyivät Kirkkokadulle ja jatkoivat lopulta Ilolan tullille.
Toimintaa laajennettiin mm. ostamalla laivoja. Vuonna 1964 ostettiin parkkilaiva Hilda ja myöhemmin Hanna Maria, joilla tuotiin eksoottisia tuotteita Saksasta, Ranskasta ja Espanjasta. Tynnyreissä ja arkuissa saapui punaviiniä, oliiviöljyä, suolaa, väskynöitä, pumpulilankoja, paperia, kankaita, sokeria, halpoja lompakoita, messinkisormuksia, kahvia, fajanssiastioita ja rautatavaroita.
Leonard toivoi lastensa jatkavan tavarataloa, mutta ainoa poika Gustaf halusi maanviljelijäksi. Leonard kuoli 55-vuotiaana vuonna 1881. Leonardin ”oikea käsi” ja serkku Oskar Simolin jatkoi liikettä. Oskar oli yksityiselämässään nuuka, mutta piti hyvää huolta työntekijöistään ja oli antelias. Hän muun muassa lahjoitti Johan Askolinin kanssa rahaa, kun Näsin hautausmaalle tarvittiin siunauskappeli.
Vuonna 1902 rakennettiin jokirantaan nelikerroksinen tiilimakasiini, jossa toimii nykyään Porvoon paahtimo.
Vuonna 1936 valmistui tavaratalo "Simolinin talo", jossa muiden osastojen joukossa oli lyhyttavaraosasto. Tukkuosasto siirtyi pihan puolelle. Vuoden 1951 laajennuksessa erityisesti rautakaupan tilat kasvoivat. Elintarvikkeita myytiin edelleen Rihkamatorin kulmassa. Myöhemmin Simolin vastasi kiristyvään kilpailuun rakentamalla lisätilaa pihalle sekä laajentamalla elintarvikeosastoa ja monipuolistamalla valikoimaa. Kilpailun kiristyessä liikevaihto laski ja elintarvikeosasto lakkautettiin vuonna 1995.
Vuonna 1996 Simolin tarjosi tavaratalorakennusta Porvoon kaupunginkirjaston tiloiksi , mutta kaupunki päätyi uudisrakennukseen.
Vuonna 1999 Simolin joutui yrityssaneeraukseen ja kiinteistö myytiin vuonna 2003. Simolin toimii edelleen rautakauppana Porvoon Hattulassa.
Rakennuksen nykyisiä yrityksiä

Rakennuksessa toimivat nykyään mm.
Sasu's Playhouse Ky
Pentik Oy
Zum Beispiel -ravintola
Aiheesta muualla

Nyström, Lasse: Kauppahuone Simolin Porvoossa 155 vuotta. Porvoo: Simolin 2009.  ISBN 9789526702223.
Simolinin talo Porvoossa kesällä 2021 kuva 2
Ukraina talviolympialaisissa 2014

Ukraina osallistui Sotšin talviolympialaisiin 2014 45 urheilijan voimin. Maastohiihtäjä Valentyna Ševtšenko toimi Ukrainan joukkueen lipunkantajana olympialaisten avajaisseremoniassa.
Mitalistit > Kultaa

Vita Semerenko, Julija Džyma, Valja Semerenko ja Olena Pidhrušna – ampumahiihto, naisten viesti
Mitalistit > Pronssia

Vita Semerenko – ampumahiihto, 7,5 km
Joukkue > Alppihiihto

| Urheilija | Laji | Aika | Sijoitus |
| --- | --- | --- | --- |
| Dmytro Mytsak | pujottelu |  |  |
| Dmytro Mytsak | suurpujottelu | 3.11,40 | 60. |
| Dmytro Mytsak | supersuurpujottelu | 1.28,51 | 52. |
| Bohdana Matsotska | pujottelu |  |  |
| Bohdana Matsotska | suurpujottelu | 2.50,53 | 43. |
| Bohdana Matsotska | supersuurpujottelu | 1.31,58 | 27. |
Joukkue > Ampumahiihto

| Urheilija | Laji | Aika | Sijoitus |
| --- | --- | --- | --- |
| Andri Deryzemlja | sprintti | 25.29,0 | 22. |
| Andri Deryzemlja | takaa-ajo | 36.21,5 | 36. |
| Andri Deryzemlja | normaalimatka | 54.40,0 | 46. |
| Julija Džyma | sprintti | 22.55,5 | 42. |
| Julija Džyma | takaa-ajo | – | DNS |
| Julija Džyma | normaalimatka | 45.49,9 | 7. |
| Julija Džyma | yhteislähtö | 38.10,8 | 23. |
| Olena Pidhrušna | sprintti | 22.12,8 | 26. |
| Olena Pidhrušna | takaa-ajo | 31.54,2 | 22. |
| Olena Pidhrušna | normaalimatka | 45.59,5 | 8. |
| Olena Pidhrušna | yhteislähtö | 36.37,1 | 8. |
| Dmytro Pidrutšnyi | normaalimatka | 55.53,4 | 55. |
| Artem Pryma | sprintti | 25.57,6 | 32. |
| Artem Pryma | takaa-ajo | 37.39,3 | 44. |
| Artem Pryma | normaalimatka | 58.35,2 | 81. |
| Serhi Sednjev | sprintti | 26.16,8 | 44. |
| Serhi Sednjev | takaa-ajo | 39.33,8 | 54. |
| Serhi Semenov | sprintti | 26.10,4 | 41. |
| Serhi Semenov | takaa-ajo | 36.48,1 | 39. |
| Serhi Semenov | normaalimatka | 51.07,9 | 9. |
| Valja Semerenko | sprintti | 21.44,9 | 12. |
| Valja Semerenko | takaa-ajo | 30.23,6 | 5.. |
| Valja Semerenko | normaalimatka | 47.28,2 | 19. |
| Valja Semerenko | yhteislähtö | 37.03,5 | 13. |
| Vita Semerenko | sprintti | 21.28,5 |  Pronssia |
| Vita Semerenko | takaa-ajo | 30.40,3 | 10. |
| Vita Semerenko | normaalimatka | 48.29,2 | 29. |
| Vita Semerenko | yhteislähtö | 37.16,1 | 17. |
| Andri Deryzemlja   Dmytro Pidrutšnyi   Artem Pryma   Serhi Semenov | miesten viesti | 1:14.21,1 | 9. |
| Vita Semerenko   Julija Džyma   Valja Semerenko   Olena Pidhrušna | naisten viesti | 1:10.02,5 |  Kultaa |
| Natalja Burdyga   Andri Deryzemlja   Marija Panfilova   Serhi Semenov | sekaviesti | 1:12.05,2 | 7. |
Joukkue > Freestylehiihto

| 0 | 1 | 2 | 3 | 4 | 5 |
| --- | --- | --- | --- | --- | --- |
| Urheilija | Laji | Karsinta | Karsinta | Finaali | Finaali |
| Urheilija | Laji | Pisteet | Sijoitus | Pisteet | Sijoitus |
| Oleksandr Abramenko | hypyt | 109,50 | 6. | 113,12 | 6. |
| Nadija Didenko | hypyt | – | DNS | – | – |
| Nadija Moh’natska | hypyt | 52,44 | 19. | – | – |
| Anastasija Novosad | hypyt | 56,84 | 18. | – | – |
| Olha Poljuk | hypyt | 70,76 | 12. | – | – |
| Mykola Puzderko | hypyt | 98,41 | 12. | – | – |
Joukkue > Kaukalopikaluistelu

| 0 | 1 | 2 | 3 | 4 |
| --- | --- | --- | --- | --- |
| Urheilija | Laji | Karsinta | Karsinta | Muuta |
| Urheilija | Laji | Aika | Lähtö / Sijoitus | Muuta |
| Sofija Vlasova | 1000 m | 1.32,495 | 3 / 4. | Ei karsinnasta puolivälieriin |
Joukkue > Lumilautailu

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Urheilija | Laji | Karsinta | Karsinta | Pudotuskilpailu | Pudotuskilpailu | Kokonaisaika | Neljännesvälierä | Puolivälierä | Välierä | Finaali |
| Urheilija | Laji | Aika | Sijoitus | Aika | Sijoitus | Kokonaisaika | Aikaero | Aikaero | Aikaero | Aikaero |
| Josyf Penjak | parisuurpujottelu | 1.41,14 | 23. | – | – | – | – | – | – | – |
| Josyf Penjak | parierikoispujottelu |  |  |  |  |  |  |  |  |  |
| Annamari Tšundak | parisuurpujottelu | 1.53,71 | 21. | – | – | – | – | – | – | – |
| Annamari Tšundak | parierikoispujottelu |  |  |  |  |  |  |  |  |  |
Joukkue > Ohjaskelkkailu

| Urheilija(t) | Laji | Sijoitus |
| --- | --- | --- |
| Andri Kis | yksilökisa | 28. |
| Andri Mandziy | yksilökisa | 31. |
| Oleksandr Obolontšyk / Roman Zah’arkiv | parikelkka | 17. |
| Olena Šh’umova | yksilökisa | 31. |
| Olena Stetskiv | yksilökisa | 26. |
| Andri Kis   Oleksandr Obolontšyk   Olena Šh’umova   Roman Zah’arkiv | joukkuekilpailu | 11. |
Joukkue > Pohjoismaiset hiihtolajit > Maastohiihto

| Urheilija | Laji | Aika | Sijoitus |
| --- | --- | --- | --- |
| Maryna Antsybor | 15 km yhdistelmäkilpailu | 44.42,5 | 49. |
| Maryna Antsybor | sprintti | 2.40,55 | 34. |
| Tetjana Antypenko | 10 km | 31.06,9 | 30. |
| Tetjana Antypenko | 15 km yhdistelmäkilpailu | 43.40,3 | 52. |
| Kateryna Hryhorenko | 10 km | 32.03,5 | 49. |
| Kateryna Hryhorenko | 15 km yhdistelmäkilpailu | 42.47,2 | 49. |
| Oleksi Krasovskyi | 15 km perinteinen | 44.35,4 | 69. |
| Oleksi Krasovskyi | sprintti | 4.35,08 | 81. |
| Maryna Lisohor | 10 km | 33.35,4 | 58. |
| Maryna Lisohor | sprintti | 2.53,22 | 58. |
| Ruslan Pereh’oda | sprintti | 3.43,61 | 50. |
| Kateryna Serdjuk | sprintti | 2.44,12 | 45. |
| Valentyna Ševtšenko | 10 km | 30.33,0 | 24. |
| Valentyna Ševtšenko | 15 km yhdistelmäkilpailu | 40.50,7 | 27. |
| Maryna Antsybor   Tetjana Antypenko   Kateryna Hryhorenko   Valentyna Ševtšenko | 4 x 5 km viesti | 56.56,1 | 12. |
| Oleksi Krasovskyi   Ruslan Pereh’oda | miesten parisprintti | 25.31,13 | 11. |
| Maryna Lisohor   Kateryna Serdjuk | naisten parisprintti | – | DNS |
Joukkue > Pohjoismaiset hiihtolajit > Yhdistetty

| Urheilija(t) | Laji | Sijoitus |
| --- | --- | --- |
| Viktor Pasitšnyk | normaalimäki | 42. |
| Viktor Pasitšnyk | suurmäki | 30. |